3. Kuva va languterile malembe yo tala xitshembhiso xa n’wana xi nga hetiseki, Abrahamu na nghamu Sara va lukile mano ya vona yo tikumela mudya ndzhaka hikuva Abrahamu a tshama na hlonga ra Sara Hagara. Hi Wavumune wa kona n'wamapurasi wa vaMashimbye u pfukile ka ha ri mixo, a ya gongondzela Mashimbye. A gongondza wonge i phorisa. Mashimbye a suka a ya enyangweni. A a lo ambala xihakaboyi na buruku ntsena. "Ndzi le ku fambeni he," Ku lela n'wamapurasi, wonge u lava ku byeriwa leswaku a famba kahle. A a tikomba a nga rhulanga emoyeni. "Hi swona 'my vasi'!" Ku hlamula Mashimbye, a ha khomilenyana hi vurhongo. A a nga swi tivi leswaku a vula yini swin'wana. Moya wa yena a wu pfindlukile hi leswi a swi humelerile kambe a a nga lavi ku swi kombisa. "U sala u vona leswaku swilo swi famba kahle," ka ha ri Mulungu a vulaka. "Mesisa na yena u ta na n'wina" I Mashimbye a lavaka ku tiva. "Ina! U ta na mina. A nga ka a nga sali." Mulungu a lela, a famba. Mashimbye a sala a yimile enyangweni. A a nga twisisi leswaku Valungu a va karhatiwa hi yini ku kala va nga swi koti ku hanya na Vantima. Vantima a va va endlela hinkwaswo: A va va swekela etindlwini; va va kukulela; va va hlantswela; va va tirhela eswirhapeni; va va tirhela emapurasini; va va tirhela emavhengeleni; va titsongahata eka vona kambe Valungu a va nga khensi. A va holela vanhu swimalana; a va tirhisa vanhu tiawara to leha; a va tsona vanhu masiku yo wisa; a va hlongola vanhu va nga va holelanga; a va hlongola vanhu swi nga fanelanga. Kambe hi Sonto, Valungu lava a va nga xwi ekerekeni. Mashimbye a a nga twisisi nchumu?